**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

Nr. 2553/1420/02.05.2019

**DECIZIA ETAPEI DE ÎNCADRARE**

**Nr. 32 din 02.05.2019**

 Ca urmare a notificării adresate de către **OCOLUL SILVIC RACARI**,cu sediul în oras Racari, str. Garii, nr. 246, judetul Dambovita, cu privire la proiectul de plan ”***Studiul aditional de modificare a prevederilor amenajamentului Ocolului silvic Racari, U.P. III, trupurile de padure Bolovani si Boteni***”*,* în amplasamentul din comunele Nucet si Cornatelu, județul Dâmbovița, înregistrată la Agenţia pentru Protecţia Mediului Dâmbovița cu numărul 2553/18.02.2019, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*

**Agenţia pentru Protecţia Mediului Dâmboviţa decide**,

* + ca urmare a consultării autorităţilor publice participante în cadrul şedinţei Comitetului Special Constituit din data de 07.03.2019,
	+ în conformitate cu prevederile art. 5 şi a anexei nr. 1 – Criterii pentru determinarea efectelor semnificative potenţiale asupra mediului din H.G. nr. 1076/2004 privind stabilirea procedurii de realizare a evaluării de mediu pentru planuri şi programe,
	+ în lipsa comentariilor motivate din partea publicului interesat,

că planul ”***Studiul aditional de modificare a prevederilor amenajamentului Ocolului silvic Racari, U.P. III, trupurile de padure Bolovani si Boteni***”*,* în amplasamentul din comunele Nucet si Cornatelu, județul Dâmbovița, titular **OCOLUL SILVIC RACARI, se supune procedurii de adoptare fără aviz de mediu.**

**1. Caracteristicile planurilor și programelor cu privire, în special la:**

a) *gradul în care planul sau programul creează un cadru pentru proiecte și alte activități viitoare fie în ceea ce privește amplasamentul, natura, marimea și condițiile de funcționare, fie în privința alocării resurselor*;

Studiul adițional are ca obiect următoarele:

1) includerea în amenajament a suprafeței de 111,42 ha, achizitionate prin:

C.V.C. 1318/24.12.2013, C.V.C. 2291/24.12.2013, C.V.C. 2292/24.12.2013, C.V.C. 2290/24.12.2013;

2) includerea în amenajament a suprafeței de 44,5 ha, achiziționate prin C.V.C. 2410/18.12.2017;

3) revizuirea soluțiilor de regenerare și de gospodărire din trupurile Bolovani și Boteni;

**Pentru arboretele de la punctul nr. 1, studiul prevede următoarele:**

**a) Amenajamentele anterioare**, pentru suprafața de 111,40 ha au avut aplicabilitatea în perioada 10.05.2007-10.05.2017 (92,71 ha) și 1993-2002 (18,71 ha).

**b) Suprafața fondului forestier** este de 111,42 ha și este inclusă in contractele de vânzare-cumpărare și corespunde cu documentațiile cadastrale.

**c) Repartiția pe categorii de folosință**: - terenuri acoperite cu pădure: 111,42 ha;

**d) Zonarea funcțională**: întreaga suprafață a fost încadrată în grupa I funcțională, cu următoarele categorii funcțional:

-1.3G-trupuri de pădure, dispersate,cu suprafața sub 100 ha, situate în zona de câmpie (TIII)-18,71 ha;

-1.4J-paduri de interes cinegetic deosebit (TIV)-92,71 ha;

 În suprafața studiată nu sunt arii naturale protejate;

**e) Subunități de gospodărire** :

S.U.P. V- păduri cu funcții de recreare prin vânătoare-111,42 ha;

**f) Baze de amenajare**:

- regim: codru

- compoziția țel: la exploatabilitate, pentru arboretele neexploatabile și de regenerare pentru cele exploatabile

- tratamente: nu sunt arborete exploatabile în perioada de aplicabilitate;

- exploatabilitatea: de protecție

- ciclul: 120 ani:

**g) Lucrări propuse în perioada de aplicabilitate**

 Nu sunt arborete exploatabile în perioada de aplicabilitate.

În perioada de aplicabilitate au fost prevăzute:

* rărituri, pe 9,52 ha, cu un volum de 208mc.
* curățiri, pe 53,09 ha, cu un volum de 215mc
* cu tăieri de igienă se va parcurge anual o suprafață de 48,81, de pe care se va extrage un volum de 389mc.

**Pentru arboretele de la punctul nr. 2, studiul prevede următoarele:**

**a)Amenajamentele anterioare**, pentru suprafața de 44,50 ha au avut aplicabilitatea în perioada 01.01.2003- 31.12.2012.

**b) Suprafața fondului forestier**, de 44,50 ha, este inclusă in contractul de vânzare-cumpărare și corespunde cu documentațiile cadastrale.

**c) Repartiția pe categorii de folosință**: - terenuri acoperite cu pădure: 44,00 ha;

- terenuri neproductive: 0,50 ha;

**d) Zonarea funcțională**: întreaga suprafață a fost încadrată în grupa I funcțională, cu următoarele categorii funcționale:

-1.1D- benzile de pădure constituite dintr-un rând de parcele de-a lungul râurilor neîndiguite, în măsura în care nu reduc secțiunile de scurgere a apelor sub limita necesară (TIV)- 44,00 ha;

În suprafața studiată nu sunt arii naturale protejate;

**e) Subunități de gospodărire** :

S.U.P. X – zăvoaie de plopi și sălcii – 44,00 ha;

**f) Baze de amenajare**:

-regim: crâng

-compoziția țel: la exploatabilitate, pentru arboretele neexploatabile și de regenerare pentru cele exploatabile

-tratamente: tăieri rase și tăieri în crâng;

-exploatabilitatea: de protecție

-ciclul: 30 ani:

 **g) Posibilitatea adoptată pentru perioada de aplicabilitate**

Posibilitatea de produse principale este de 355 mc/an și se va recolta din următoarele unități amenajistice 31A, 31 C, 31 L, 32 D, 32 E.

Cu tăieri de igienă se va parcurge anual o suprafață de 36,31 ha, de pe care se va extrage un volum de 24 mc.

**Pentru arboretele de la punctul nr.3, studiul prevede următoarele:**

1. Arboretele din u.a. 1, 2, 3A care în amenajamentul în vigoare au fost prevăzute cu tăieri de igienă, în studiul adițional sunt prevăzute cu lucrări de conservare. Tăierile de conservare vor avea procente de extras între 7 % și 10 %. Din aceste arborete, volumul maxim de extras prin tăieri de conservare, pe perioada de aplicare a studiului adițional este de 3635 mc de pe 73,89 ha;

**b)** În arboretele din u.a.: 325, 326, 327, 328B, pe lângă lucrările prevăzute în amenajament s-au propus împăduriri după tăieri de regenerare, compoziția de regenerare fiind: 4ST 2TE 2FR 2DT.

În u.a. 329, compoziția de regenerare este 4ST 3FR 1TE 2DT.

Arboretul din u.a. 330A va fi parcurs cu tratamentul tăierilor progresive de racordare, urmate de împăduriri, compoziția de regenerare fiind 4ST 3FR 1TE 2DT.

Arboretul din u.a. 330B va fi parcurs cu tratamentul tăierilor progresive de punere în lumină, urmate împăduriri, compoziția de regenerare fiind 4ST 3FR 1TE 2DT.

Posibilitatea de produse principale pentru SUP V – codru regulat, păduri cu funcții de recreare prin vânătoare, pentru cei patru ani de aplicabilitate a studiului, se încadrează în posibilitatea adoptată prin amenajamentul în vigoare, respectiv 21400 mc, în perioada 2013-2018, volumul recoltat, conform datelor transmise de ocolul silvic, fiind de 8891 mc.

”***Studiul aditional de modificare a prevederilor amenajamentului Ocolului silvic Racari, U.P. III, trupurile de padure Bolovani si Boteni***” **nu propune** lucrări care fac obiectul aplicării prevederilor Directivei 85/337/CEE privind evaluarea efectelor anumitor proiecte publice şi private asupra mediului amendată prin Directiva 97/11/CE şi Directiva 2003/35/CE şi transpusă prin Legea 50/1991 privind autorizarea executării lucrărilor de construcţii cu modificările şi completările ulterioare şi prin Legea nr. 292/2018 privind evaluarea impactului anumitor proiecte publice şi private asupra mediului, *Anexa 2 – punctul 1 litera d) împădurirea terenurilor pe care nu a existat anterior vegetaţie forestieră sau defrişare în scopul schimbării destinaţiei terenului si punctul 10 litera e) construcţia drumurilor, porturilor şi instalaţiilor portuare, inclusiv a porturilor de pescuit, altele decât cele prevăzute în anexa nr. 1*);

**Planul de amenajare nu implica alte activitati decat cele legate de silvicultura si exploatare forestiera**.

**Amenajamentul silvic nu prevede:**

- realizarea unor activităţi care să devieze cursuri de apă, care să genereze poluare fonică, luminoasă, atmosferică sau prin care să se exploateze diverse zăcăminte minerale de suprafaţă sau subterane (inclusiv ape);

- realizarea de defrişări pentru schimbarea categoriei de folosinţă a terenului;

- inundarea terenurilor;

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele –* amenajamentul se coreleaza cu amenajamentele silvice ale suprafetelor limitrofe, creand conditii optime pentru a asigura continuitatea si functionalitatea vegetatiei fondului forestier.

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile –* amenajamentul își propune conservarea, protecția și îmbunătățirea calității mediului.

*d) problemele de mediu relevante pentru plan sau program:*

Planul de amenajare prezinta o abordare sustenabila si prevede o serie de masuri de administrare si gospodarire menite sa contribuie la conservarea biodiversitatii si protejarea mediului, astfel:

* menţinerea sau revenirea la compoziţiile corespunzătoare tipurilor natural fundamentale de pădure;
* promovarea și protecția regenerării naturale;
* reconstrucţia ecologică a arboretelor total destructurate;
* evitarea extinderii răşinoaselor în etajul făgetelor;
* promovarea prin tăierile de îngrijire a foioaselor în arboretele actuale amestecate de răşinoase cu foioase;
* întemeierea și conservarea arboretelor de tip natural, amestecate și pe cât posibil etajate;
* protejarea subarboretului;
* efectuarea în mod corespunzător a lucrărilor de îngrijire a arboretelor;
* raționalizarea accesului în pădure.

*e) relevanța planului sau programului pentru implementarea legislației naționale și comunitare de mediu*;

* Legea nr. 46/2008 *– Codul silvic, cu modificările și completările ulterioare;*
* Directiva Consiliului Europei 92/43/EEC *referitoare la conservarea habitatelor naturale și a florei și faunei sălbatice;*
* Ordinul MMP nr. 2387/2011 *pentru modificarea Ordinului ministrului mediului și dezvoltării durabile nr. 1964/2007 privind instituirea regimului de arie naturală protejată a siturilor de importanță comunitară, ca parte integrantă a rețelei ecologice europene Natura 2000 în România;*

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor;*

Amenajamentul propune lucrări silvice care au ca scop:

- gestionarea durabilă a pădurii;

- creșterea capacității de producție și protecție a pădurilor

-conservarea și ameliorarea biodiversității în scopul maximizării stabilității și potențialului polifuncțional al pădurilor;

*b) natura cumulativă a efectelor –* nu este cazul;

*c) natura transfrontieră a efectelor –* nu este cazul;

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

*e) mărimea şi spaţialitatea efectelor (zona geografică şi mărimea populaţiei potenţial afectate:* lucrările silvice sunt propuse pe suprafețe limitate de teren.

*f) valoarea şi vulnerabilitatea arealului posibil a fi afectat, date de:*

*(i)* caracteristicile naturale speciale sau patrimoniul cultural – nu este cazul;

*(ii)* depăşirea standardelor sau a valorilor limită de calitate a mediului – nu este cazul;

*(iii)* folosirea terenului în mod intensiv – nu este cazul;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

**În situația apariției unor calamități naturale (doborâturi de vânt și rupturi de zăpadă, incendii, atacuri puternice ale dăunătorilor, uscarea anormală a arboretelor)** se propun următoarele măsuri:

* semnalarea de către personalul silvic de teren prin rapoarte a apariției doborâturilor/rupturilor de vânt sau de zăpadă și a celorlalți factori destabilizatori;
* materializarea pe hartă a suprafețelor afectate de doborâturi/rupturi în masă sau dispersate, atacuri de dăunători (Ips, Lymantria, etc.) sau de alti factori destabilizatori, pentru estimarea aproximativă a fenomenului;
* măsurarea suprafețelor afectate de doborâturi sau rupturi de vânt în masă, atacuri de dăunători sau de alți factori destabilizatori, pe suprafețe mari;
* punerea în valoare a masei lemnoase din suprafețele calamitate, valorificarea urgentă a masei lemnoase prin licitații pe picior, licitații de prestări servicii, vînzare către populație;
* curățarea de resturi de exploatare a suprafețelor în care s-au produs doborâturi și rupturi de vânt în masă, atacuri mari ale dăunătorilor;
* împădurirea suprafețelor afectate de calamități naturale în termen de cel mult două sezoane de vegetație de la evacuarea masei lemnoase;
* luarea tuturor măsurilor pentru menținerea unei stări fitosanitare bune a pădurii;
* pentru volumul recoltat din calamități se vor face precomptările necesare în sensul opririi de la tăiere a unui volum echivalent de produse principale din planul decenal al amenajamentului.

 **În cazul apariției oricăror tipuri de calamități se va raporta situația către MM, ANPM APM Dâmbovița**, în vederea analizării și stabilirii măsurilor de protecție a pădurilor și exploatare după caz, urmate de împăduriri.

 **Obligaţiile titularului:**

* Se va notifica MM, ANPM APM Dâmbovița în situația în care intervin modificări de fond care au stat la baza emiterii prezentei decizii.

***Procedura de evaluare de mediu derulată în conformitate cu prevederile H.G. nr. 1076/2004:***

* notificarea **Ocolului Silvic Racari** pentru declanșarea etapei de încadrare înregistrată cu nr. 2553/18.02.2019;
* chitanța nr. 30335/18.02.2019 emisă de Agenția pentru Protecția Mediului Dâmbovița privind încasarea tarifului pentru etapa de încadrare;
* proces verbal al ședinței CSC din 07.03.2019;

***Informarea și participarea publicului la procedura de evaluare de mediu:***

Agenția pentru Protecția Mediului Dâmbovita a asigurat accesul liber al publicului la informație prin:

* Anunțurile publicate de catre **Ocolul Silvic Racari**,în ziarul Jurnal de Dambovita în data de 12.02.2019, respectiv 15.02.2018 privind depunerea notificării în vederea obținerii avizului de mediu;
* Documentația de susținere a solicitării a fost accesibilă spre consultare de către public pe toată durata derulării procedurii de reglementare la sediul Agenției pentru Protecția Mediului Dâmbovița;
* Anunțul public privind luarea deciziei etapei de încadrare a fost publicat în ziarul Jurnal de Dambovita în data de 03.04.2019 și pe pagina de internet a Agenției pentru Protecția Mediului Dâmbovița.
* Precizăm că nu au existat comentarii/contestații din partea publicului interesat/potențial afectat pe parcursul procedurii de reglementare.

***Prezenta decizie poate fi contestată în conformitate cu prevederile Legii contenciosului administrativ nr. 554/2004, cu modificările şi completările ulterioare.***

**DIRECTOR EXECUTIV**,

**Mircea NISTOR**

**Șef Serviciu Avize**, **Acorduri**, **Autorizații**,

 **Maria MORCOAȘE**

 Întocmit,

consilier Florian **STĂNCESCU**